
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουδών 
Βιολογίας της Άσκησης του Τμήματος Επιστήμης 


Φυσικής Αγωγής και Αθλητισμού του Πανεπιστημί¬ 
ου Αθηνών. 1 

Έγκριση Προγράμματος Μεταπτυχιακών Σπουδών Ευ¬ 
ρωπαϊκές και Διεθνείς Σπουδές του Τμήματος Πολι¬ 
τικής Επιστήμης και Δημόσιας Διοίκησης του Εθνι¬ 
κού και Καποδιστριακού Πανεπιστημίου Αθηνών. 2 

Σύσταση Β Τοπικής Διοικητικής Επιτροπής στο Περι¬ 
φερειακό Υποκ/μα ΙΚΑ Καλαμάτας. 3 

Καθορισμός εξόδων Κηδείας των δημοσία δαπάνη κη- 

δευομένων. 4 

Μεταβίβαση του Κρατικού Παιδικού Σταθμού Πεντα- 
λόφου Ν. Θεσ/νίκης. 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β7/348 ( 1 ) 

Έγκριση Προγράμματος Μεταπτυχιακών Σπουδών Βιολο¬ 
γίας της Άσκησης του Τμήματος Επιστήμης Φυσικής Α¬ 
γωγής και Αθλητισμού του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 11,12 και 13 του Ν.2083/92 (ΦΕΚ 159 
τ.Α') "Εκσυγχρονισμός της Ανώτατης Εκπαίδευσης 

β) Του άρθρου 16 παρ. 1 και 2 του Ν.2327/1995 {ΦΕΚ 
156 τ.Α') "Εθνικό Συμβούλιο Παιδείας, ρύθμιση θεμάτων 
Έρευνας Παιδείας κ.λ.π.". 

γ) Του άρθρου 29Α'του Ν.1558/1985 {ΦΕΚ 137 Α') "Κυ¬ 
βέρνηση και Κυβερνητικά Όργανα", όπως αυτό προστέ¬ 
θηκε με το άρθρο του Ν.2081/1992 (ΦΕΚ 154 Α') “Ρύθμιση 

του θεσμού επιμελητηρίων και άλλες διατάξεις” και α- 

ντικαταστάθηκε με την παράγραφο 2 του άρθρου 1 του 
Ν.2469/1997 (ΦΕΚ 38 Α') "Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις". 


δ) Την αριθ.Ο (94) 1423/29-7-97 απόφαση της Επιτρο¬ 
πής Ευρωπαϊκών Κοινοτήτων, σχετικά με τη χορήγηση 
συνδρομής του Ευρωπαϊκού Κοινοτικού Ταμείου (ΕΚΤ) 
και του Ευρωπαϊκού Ταμείου Περιφερειακής Ανάπτυξης 
(ΕΤΠΑ) για την υλοποίηση του ΕΠΕΑΕΚ που εντάσσεται 
στο Κοινοτικό Πλαίσιο Στήριξης στην Ελλάδα. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469 (ΦΕΚ 56 τ.Α') "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

3. Το απόσπασμα πρακτικού της Γ.Σ.Ε.Σ. του τμήματος 
Επιστήμης Φυσικής Αγωγής και Αθλητισμού του Πανεπι¬ 
στημίου Αθηνών (συνεδρία 13/4/98). 

4. Το απόσπασμα πρακτικού της Συγκλήτου με την ειδι¬ 
κή σύνθεση του Πανεπιστημίου Αθηνών (συνεδρία 
7/5/98). 

5. Το ΥΣ 4187/2-6-98τηςΔ/νοης Κ.Π.Σ. που βεβαιώνει ό¬ 
τι η πρόταση αυτή πληροί τους όρουςτης προκήρυξης, α¬ 
ποφασίζουμε: 

Εγκρίνουμε από το ακαδημαϊκό έτος 1997-1998 τη λει¬ 
τουργία του Προγράμματος Μεταπτυχιακών Σπουδών 
(Π. Μ ,Σ.) Βιολογίας τη ς Άσκησης του τμή ματος Επιστή μης 
Φυσικής Αγωγής και Αθλητισμούτου Πανεπιστημίου Αθη¬ 
νών σύμφωνα μετά εξής: 

Άρθρο 1 

Γενικές διατάξεις 

Το τμήμα Επιστήμης Φυσικής Αγωγής και Αθλητισμού 
του Πανεπιστημίου Αθηνών οργανώνει και λειτουργεί Με¬ 
ταπτυχιακό πρόγραμμα Σπουδών Βιολογίας της Ασκησης 
από το ακαδημαϊκό έτος 1997-98, σύμφωνα με τις διατά- 
ξειςτης απόφασης αυτής και τις διατάξειςτων άρθρων 10 
έως 12 του Ν.2083/92. 

Άρθρο 2 

Αντικείμενο - σκοπός 

Ο Τομέας Αθλητιατρικής και Βιολογίας της Άσκησης 
του τμήματος Επιστήμης Φυσικής Αγωγής και Αθλητι¬ 
σμού του Πανεπιστημίου Αθηνών, που έχει ως αντικείμε¬ 
νο και κύρια αποστολή την παραγωγή και διάδοση της νέ¬ 
ας γνώσης στο ευρύτερο επιστημονικό πεδίο των προ¬ 
σαρμογών του ανθρώπινου οργανισμού κατά τη 

σωματική άσκηση και που αποβλέπει στη βελτίωση και 
διατήρηση της υγείας και ευρωσπαςτου ανθρώπου κα¬ 
θώς και στη μεγιστοποίηση της απόδοσής του, οργανώ¬ 
νει και λειτουργεί Πρόγραμμα Μεταπτυχιακών Σπουδών 
που οδηγεί στη χορήγηση Μεταπτυχιακού Διπλώματος 
Ειδίκευσης και Διδακτορικού Διπλώματος στη Φυσική Α¬ 
γωγή και τον Αθλητισμό με εστίαση τη Βιολογία της Ά¬ 
σκησης. Σκοπός του ΠΜΣ είναι η υψηλού επιπέδου κα¬ 
τάρτιση νέων επιστημόνων προσφέροντάς τους ένα ευρύ 
φάσμα ακαδημαϊκών επιλογών έτσι ώστε να: 

α) κατανοήσουν σε βάθος τις βιολογικές προσαρμογές 
κατά τη μυϊκή προσπάθεια καθώς και τους παράγοντες 
που επηρεάζουν τις προσαρμογές αυτές και των μηχανι¬ 
σμών που τις διέπουν. 

β) αποκτήσουν ικανότητα αξιολόγησης και σύνθεσης 
της υπάρχουσας γνώσης που προέρχεται τόσο από εξει- 
δικευμένη έρευνα στη Βιολογία της Άσκησης, όσο και α¬ 
πό αναζητήσεις διεπιστημονικής και πολυεπιστημονικής 
προσέγγισης. 

γ) αναπτύξουν ερευνητική ικανότητα προβληματικής 
θεωρητικού χαρακτήρα, διατύπωσης διερευνητέων υπο¬ 
θέσεων, σχεδιασμού και διεξαγωγής ερευνών, καθώς και 
ανάλυσης ερμηνείας και παρουσίασης δεδομένων. 

δ) μεταδώσουν γνώση σχετικά με την άσκηση και τη φυ¬ 
σική δραστηριότητα ως μέσου προαγωγής της υγείας, 
της ευρωστίας και της ποιότητας ζωής των πολιτών. 

Οι απόφοιτοι του Προγράμματος θα στελεχώσουν μελ¬ 
λοντικά τα ιδρύματα τριτοβάθμιας εκπαίδευσης και θα συμ¬ 
βάλλουν στην αναβάθμιση του στελεχικού δυναμικού ορ¬ 
γανισμών, φορέων και επιχειρήσεων, που προάγουν το κοι¬ 
νωνικό αγαθό της σωματικής άσκησης και του αθλητισμού. 

Πρόσθετα επιδιωκόμενα αποτελέσματα είναι: α) η ε- 
δραίωση της υπάρχουσας συνεργασίας με ευρωπαϊκά 
πανεπιστήμια, β) η ενίσχυση της κινητικότητας φοιτητών 
και διδακτικού προσωπικού και γ) η προσέλκυση ευρω- 
παίων φοιτητών και διδακτικού προσωπικού στο εν λόγω 
Πρόγραμμα, που θα προβλέπει ορισμένες διδακτικές ε¬ 
νότητες να προσφέρονται και στην αγγλική γλώσσα προς 
επίτευξη αυτού του στόχου 

Άρθρο 3 

Μεταπτυχιακοί τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στη Βιολογία της 
Άσκησης 

β) Διδακτορικό Δίπλωμα. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί: α) τττυχιούχοι όλων των τμη¬ 
μάτων Επιστήμης Φυσικής Αγωγής και Αθλητισμού των 
Πανεπιστημίων της χώρας, β) πτυχιούχοι Φυσικής Αγω¬ 
γής της αλλοδαπής των οποίων τα πτυχία αναγνωρίσθη¬ 
καν ισότιμα με τα Ελληνικά, γ) πτυχιούχοι όλωντων Τμη- 
μάτωντης ημεδαπής ή της αλλοδαπής (με αναγνωρισμέ¬ 
νο τίτλο από το ΔΙ.Κ.Α.Τ.Σ.Α) υπό την προϋπόθεση ότι θα 
παρακολουθήσουν τρία μαθήματα του προπτυχιακού κύ¬ 
κλου σπουδών σε συνάφεια με το γνωστικό αντικείμενο 
της Βιολογίας της Άσκησης, και δ) πτυχιούχοι ΤΕ1 με τις 
προϋποθέσεις που ορίζονται στο άρθρο 16 του Ν.2327/95 
(ΦΕΚ 156 Α'). 


Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 ορίζεται για το Μεταπτυχιακό Δίπλωμα Ειδίκευσης σε 
τέσσερα (4) διδακτικά εξάμηνα η ελάχιστη και έξι (6) δι¬ 
δακτικά εξάμηνα η μεγίστη, και για το Διδακτορικό Δί¬ 
πλωμα σε πέντε (5) επί πλέον διδακτικά εξάμηνα η ελάχι¬ 
στη και οκτώ (8) διδακτικά εξάμηνα η μέγιστη. 

Άρθρο 6 

Πρόγραμμα Μαθημάτων 

Μεταπτυχιακό Δίπλωμα Ειδίκευσης 

Γιατηναπόκτησητου Μεταπτυχιακού Διπλώματος Ειδί¬ 
κευσης (Μ.Δ Ε.) κάθε υποψήφιος υποχρεούται να παρα¬ 
κολουθήσει τα 4 μαθήματα κορμού, 1 από τα υποχρεωτι¬ 
κά μαθήματα, 5 από τα κατ' επιλογή υποχρεωτικά μαθή¬ 
ματα και να συγγράψει διπλωματική εργασία. Γιατη λήψη 
του Μ.Δ,Ε απαιτούνται συνολικά 50 διδακτικές μονάδες 
(δ.μ.) ή 897 διδακτικές ώρες (δ.ω.) οι οποίες παρέχονται 
σε 4 ακαδημαϊκά εξάμηνα που η διάρκεια του καθενός εί¬ 
ναι τουλάχιστον 13 πλήρεις εβδομάδες. Κάθε δ.μ. ισοδύ¬ 
ναμοί με μια ώρα θεωρητικής διδασκαλίας εβδομαδιαίως 
ή μισή ώρα εργαστηριακής διδασκαλίας. Οι λεπτομέρει¬ 
ες του περιεχομένου και της μορφής διδασκαλίας κάθε ε¬ 
νός μαθήματος αναφέρονται στον Εσωτερικό Κανονισμό 
Λειτουργίας του ΠΜΣ. Οι απαιτήσεις έχουν ως εξής: Μα¬ 
θήματα κορμού 18 δ.μ. (299 δ.ω.), υποχρεωτικά μαθήμα¬ 
τα 5 δ.μ. (65 δ.ω.), κατ’ επιλογή υποχρεωτικά μαθήματα 
15 δ.μ. (221 δ.ω.) και μεταπτυχιακή ερευνητική ή συνθετι¬ 
κή διατριβή 12 δ.μ.(312 δ.ω). Η διπλωματική εργασία εκ¬ 
πονείται υπό την επίβλεψη ενός μέλους ΔΕΠ (παρ. 5, αρθ. 
12, του Ν. 2083/92). Ως κατ' επιλογή υποχρεωτικά μαθή¬ 
ματα θεωρούνται και όσα συναφή μαθήματα προσφέρο- 
νται από άλλα τμήματα του ίδιου ή άλλου Πανεπιστημίου 
της ημεδαπής ή αλλοδαπής και τα οποία δύναται να πα¬ 
ρακολουθήσει ο υποψήφιος με έγκριση της Συντονιστι¬ 
κής Επιτροπής που ορίζει η Γ.Σ,Ε.Σ. του τμήματος 


Μαθήματα Κορμού Δ. Μ 

ΒΑ 500 Ερευνητική Μεθοδολογία 6 

ΒΑ 501 Βιοστατιστική 6 

ΒΑ 502 Τεχνολογία Έρευνας στη 

Βιολογία της Άσκησης 3 

ΒΑ503 Θεωρία της Επιστήμης 3 

Υποχρεωτικά Μαθήματα 

ΒΑ 510 Προχωρημένη Εργοφυσιολογία 5 

ΒΑ 511 Προχωρημένη Αθλητική Βιομηχανική 5 

ΒΑ512 Προχωρημένη Αθλητιατρική 5 

ΒΑ 513 Προχωρημένη Κινητική 

Συμπεριφορά 5 

ΒΑ 514 Προχωρημένη Ειδική Κινητική Αγωγή 5 

Κατ' Επιλογή Υποχρεωτικά Μαθήματα 

ΒΑ 520 Πειραματική Εργοφυσιολογία 3 

ΒΑ 521 Σεμινάριο Εργοφυσιολογίας 3 

ΒΑ 522 Ειδικά Θέματα Εργοφυσιολογίας 3 

ΒΑ 523 Καθοδηγούμενη Μελέτη 

Εργοφυσιολογίας 3 

ΒΑ524 Βιοχημεία της Άσκησης και 

Διατροφή 3 

ΒΑ525 Πειραματική Αθλητική Βιομηχανική 3 

ΒΑ 526 

Σεμινάριο Αθλητικής Βιομηχανικής 

3 

ΒΑ 527 

Ειδικά Θέματα Αθλητικής 



Βιομηχανικής 

3 

ΒΑ 528 

Καθοδηγούμενη Μελέτη 



Αθλητικής Βιομηχανικής 

3 

ΒΑ 529 

Πειραματική Αθλητιατρική 

3 

ΒΑ 530 

Σεμινάριο Αθλητιατρικής 

3 

ΒΑ 531 

Ειδικά Θέματα Αθλητιατρικής 

3 

ΒΑ 532 

Καθοδηγούμενη Μελέτη 



Αθλητιατρικής 

3 

ΒΑ 533 

Πειραματική Κινητική Συμπεριφορά 

3 

ΒΑ534 

Σεμινάριο Κινητικής Συμπεριφοράς 

3 

ΒΑ 535 

Ειδικά Θέματα Κινητικής 



Συμπεριφοράς 

3 

ΒΑ 536 

Καθοδηγούμενη Μελέτη Κινητικής 



Συμπεριφοράς 

3 

ΒΑ 537 

Πειραματική Ειδική Κινητική 



Αγωγή 

3 

ΒΑ 538 

Σεμινάριο Ειδικής Κινητικής Αγωγής 

3 

ΒΑ539 

Ειδικά Θέματα Ειδικής 



Κινητικής Αγωγής 

3 

ΒΑ 540 

Καθοδηγούμενη Μελέτη Ειδικής 



Κινητικής Αγωγής 

3 

ΒΑ 541 

Πειραματική Αθλητική 



Φυσικοθεραπεία 

3 

ΒΑ 542 

Σεμινάριο Αθλητικής 



Φυσικοθεραπείας 

3 

ΒΑ 543 

Ειδικά Θέματα Αθλητικής 



Φυσικοθεραπείας 

3 

ΒΑ 544 

Καθοδηγούμενη Μελέτη 



Αθλητικής Φυσικοθεραπείας 

3 

ΒΑ 545 

Σεμινάριο Προπονητικής 

3 

ΒΑ 546 

Ειδικά Θέματα Προπονητικής 

3 

ΒΑ 547 

Καθοδηγούμενη Μελέτη 



Προπονητικής 

3 


Διδακτορικό Δίπλωμα 

Για την απόκτηση Διδακτορικού Διπλώματος απαιτού¬ 
νται: α) κατοχή Μ.Δ.Ε. του ΠΜΣτης Βιολογίας της Άσκη¬ 
σης ή ισότιμου τίτλου, β) παρακολούθηση 3 μαθημάτων, 
γ) ερευνητική δραστηριότητα σε Πανεπιστήμιο της αλλο¬ 
δαπής διάρκειας τουλάχιστον 2 μηνών, δ) δύο τουλάχι¬ 
στον πρωτότυπες δημοσιεύσεις σε διεθνή επιστημονικά 
περιοδικά αναγνωρισμένου κύρους, ε) προσφορά εκπαι¬ 
δευτικού εργαστηριακού έργου διάρκειας τουλάχιστον ε¬ 
νός ακαδημαϊκού εξαμήνου και στ) συγγραφή πρωτότυ¬ 
πης Διδακτορικής Διατριβής που εκπονείται σύμφωνα με 
τα αναφερόμενα στην παρ. 5 του άρθρου 12 του 
Ν.2083/92, Αλλοδαποί φοιτητές δύνανται να συγγράφουν 
τη διδακτορική τους διατριβή εις την αγγλική γλώσσα με 
απόφαση της Γ.Σ.Ε.Σ. του τμήματος μετά από εισήγηση 
της Συντονιστικής Επιτροπής. Τα απαιτούμενα μαθήματα 
ισοδυναμούν συνολικά με 15 δ.μ. {5 δ.μ. για κάθε μάθημα) 
και είναι τα εξής: 

ΒΑ610 Διδακτορικό Σεμινάριο 5 

ΒΑ 611 Ειδικά Θέματα Βιολογίας της Άσκησης 5 
ΒΑ 612 Καθοδηγούμενη Εργασία 5 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ’ ανώ¬ 
τατο όριο σε 25. Η επιλογή των υποψηφίων γίνεται σύμ¬ 


φωνα με όσα αναφέρει ο Ν. 2083/92, άρθρο 12. παρ. 2 που 
περιλαμβάνει τις υποπεριπτώσεις α και β 

Αρθρο 8 

Προσωπικό 

Τη διδασκαλία των μαθημάτων και των εργαστηριακών 
ασκήσεων θα αναλάβουν είκοσι ένα (21) διδάσκοντες ή¬ 
τοι μέλη ΔΕΠ του τμήματος Επιστήμης Φυσικής Αγωγής 
και Αθλητισμού και άλλων Τμημάτων του Πανεπιστημίου 
Αθηνών, μέλη ΔΕΠάλλωνΑΕΙτηςημεδαπήςή αλλοδαπής 
ή επιστήμονες αναγνωρισμένου κύρους ή ερευνητές ε¬ 
ρευνητικών Ιδρυμάτων κάτοχοι διδακτορικού διπλώμα¬ 
τος σύμφωνα με εισήγηση του Τομέα Αθλητιατρικής και 
Βιολογίας της Άσκησης και απόφαση ανάθεσης της 
Γ.Σ.Ε.Σ. του Τμήματος κατά τα διαλαμβανόμενα στην 
παρ, 3του άρθρου 12 του Ν.2083/92. Επιπλέον θα απαι¬ 
τηθεί μία (1) θέση για γραμματειακή υποστήριξη και τρεις 
(3) θέσεις ΕΔΤΠ για διοικητική και τεχνική υποστήριξη του 
Προγράμματος. 

Άρθρο 9 

Υλικοτεχνική Υποδομή 

Στο τμήμα έχουν διαμορφωθεί εργαστήρια Εργοφυσιο- 
λογίας, Αθλητικής Βιομηχανικής. Αθλητιατρικής, Αθλητι¬ 
κής Φυσικοθεραπείας, Κινητικής Συμπεριφοράς και Ειδι¬ 
κής Κινητικής Αγωγής που είναι εξοπλισμένα με βασικό ε¬ 
ξοπλισμό εξυπηρετώντας τις απαιτήσεις για 
εργαστηριακές ασκήσεις και έρευνας προς απόκτηση με¬ 
ταπτυχιακού διπλώματος ειδίκευσης και διδακτορικού δι¬ 
πλώματος. Επιπλέον θα απαιτηθούν τα εξής: α) προμή¬ 
θεια και εγκατάσταση σύγχρονου εξοπλισμού γιατα πα¬ 
ραπάνω εργαστήρια, β) δημιουργία εργαστηρίου 
ηλεκτρονικών υπολογιστών, γ) εκσυγχρονισμός υπάρχο- 
ντος αμφιθεάτρου χωρητικότητας 120 θέσεων και δ) ε 
νοικίαση και επίπλωση χώρου 450 ητ. 

Άρθρο 10 

Διάρκεια λειτουργίας 

Το Π.Μ.Σ. προβλέπεται να λειτουργήσει για τη χρονική 
περίοδο δέκα ετών (1997-2007). 

Άρθρο 11 

Κόστος λειτουργίας 

Από 1-1-1998 έως31-12-1999το κόστος λειτουργίας υ¬ 
πολογίζεται σε δρχ. 217.067.000 που θα καλυφθεί από το 
πρόγραμμα ΕΠΕΑΕΚή και από άλλες πηγές και το οποίο 
αναλύεται ως εξής: 

α) Αμοιβές 34.647.000 δρχ. 

β) Δαπάνες μετακινήσεων 22.110.000 δρχ. 

γ) Δαπάνες για αναλώσιμα και 

άλλες προμήθειες 42,110.000 δρχ. 

δ) Δαπάνες υποτροφίας 60.000.000 δρχ. 

ε) Υλικοτεχνική υποδομή 48.000.000 δρχ. 

στ) Γενικές δαπάνες 10.200.000 δρχ. 

Από 1-1-2000 το ετήσιο κόστος λειτουργίας αναλύεται 
ως εξής: 

α) Αμοιβές 3.500.000 δρχ. 

β) Δαπάνες μετακινήσεων 2.000.000 δρχ. 

γ) Δαπάνες για αναλώσιμα και 
άλλες προμήθειες 2.000.000 δρχ. 

δ) Δαπάνες υποτροφίας 13.000.000 δρχ. 

ε) Υλικοτεχνική υποδομή 8.400.000 δρχ. 

στ) Γενικές δαπάνες 2.000.000 δρχ. 

Οι πηγές χρηματοδότησης από 1-1-2000 εκτός από ε¬ 
θνικούς και άλλους πόρους είναι; α) επιχορηγήσεις της 
Γενικής Γραμματείας Αθλητισμού προς το τμήμα, β) επι¬ 
χορηγήσεις για ερευνητικά προγράμματα, γ) χορηγοί, δ) 
υποτροφίες του Ιδρύματος Κρατικών Υποτροφιών και άλ¬ 
λων συναφών Ιδρυμάτων, ε) ευρωπαϊκά προγράμματα κι¬ 
νητικότητας νέων επιστημόνων, στ) παροχή υπηρεσιών 
προς τρίτους των εργαστηρίων του Τομέα Αθλητιατρικής 
και Βιολογίας της Άσκησης και 0 σεμινάρια επαγγελματι¬ 
κής επιμόρφωσης. 

Αρθρο 12 

Μεταβατικές διατάξεις 

Μέχρι της εκδόσεωςτου Κανονισμού του Προγράμμα¬ 
τος Μεταπτυχιακών Σπουδών, όλα τα θέματα που αφο- 
ρούντο ΠΜΣτης Βιολογίας της Άσκησης θα επιλύονται α¬ 
πό τη Γ ενική Συνέλευση Ειδικής Σύνθεσης του τμήματος 
μετά από εισήγηση της Συντονιστικής Επιτροπής του 
προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Β7/347 (2) 

Έγκριση Προγράμματος Μεταπτυχιακών Σπουδών Ευ¬ 
ρωπαϊκές και Διεθνείς Σπουδές του Τμήματος Πολιτι¬ 
κής Επιστήμης και Δημόσιας Διοίκησης του Εθνικού 
και Καπαδιστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 11,12 και 13 του Ν. 2083/92 (ΦΕΚ 156τ. 
Α’) "Εκσυγχρονισμός της Ανωτάτης Εκπαίδευσης" 

β) Του άρθρου 16παρ. 1 και 2 του Ν. 2327/1995 (ΦΕΚ 
156τ. Α') Εθνικό Συμβούλιο Παιδείας, ρύθμιση θεμάτων 
Έρευνας Παιδείας κ.λ.π". 

γ) Του άρθρου 29Α' του Ν. 1558/1985 (ΦΕΚ 137 Α’) "Κυ¬ 
βέρνηση και Κυβερνητικά Όργανα", όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ 154 Α') “Ρύθ¬ 
μιση του θεσμού των επιμελητηρίων και άλλες διατάξεις" 
και αντικαταστάθηκε με την παράγραφο 2α του άρθρου 1 
του Ν. 2469/1997 (ΦΕΚ38 Α’) "Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις". 

δ) Την αριθ. Ο (94) 1423/29-7-97 απόφαση της Επιτρο¬ 
πής Ευρωπαϊκών Κοινοτήτων, σχετικά με τη χορήγηση 
συνδρομής του Ευρωπαϊκού Κοινοτικού Ταμείου (ΕΚΤ) 
και του Ευρωπαϊκού Ταμείου Περιφερειακής Ανάπτυξης 
(ΕΤΠΑ) για την υλοποίηση του ΕΠΕΑΕΚ που εντάσσεται 
στο Κοινοτικό Πλαίσιο Στήριξης, στην Ελλάδα. 

2. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάροςτου Κρατικού Προ¬ 
ϋπολογισμού, σύμφωνα με τη διάταξη της παραγράφου 4 


του άρθρου 1 του Ν. 2469 (ΦΕΚ 56 τ. Α') "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις". 

3. Το απόσπασμα πρακτικού της Γ.Σ.Ε.Σ. του τμήματος 
Πολιτικής Επιστήμης και Δημόσιας Διοίκησης (συνεδρία 
της 10-12-1996,27-5Ί997και 17-3-1998). 

4. Το απόσπασμα πρακτικού της Συγκλήτου με την ειδι¬ 
κή σύνθεση του Πανεπιστημίου Αθηνών (συνεδρία της 
5/3/98) 

5. Το από 11-5-98 Υ.Σ, 3142 της Δ/νσης Κ.Π.Σ. με το ο¬ 
ποίο βεβαιώνεται ότι η πρόταση αυτή πληροί τους όρους 
της διακήρυξης, αποφασίζουμε: 

Αντικαθιστούμε από το ακαδημαϊκό έτος 1997-98 το 
Πρόγραμμα Μεταπτυχιακών Σπουδών (Π.Μ.Σ.) "Ευρω¬ 
παϊκή Οργάνωση και Διπλωματία", του Τμήματος Πολιτι¬ 
κής Επιστήμης και Δημόσιας Διοίκησης του Πανεπιστημί¬ 
ου Αθηνοόν (ΦΕΚ 55 τεύχος Β/94, ΦΕΚ 991 τεύχος Β/94) 
ως ακολούθως: 

Αρθρο 1 

Γ ενικές διατάξεις 

Το τμήμα Πολιτικής Επιστήμης και Δημόσιας Διοίκησης 
του Πανεπιστημίου Αθηνών οργανώνει και λειτουργεί Με¬ 
ταπτυχιακό Πρόγραμμα Σπουδών με τίτλο "Ευρωπαϊκές 
και Διεθνείς Σπουδές" από το ακαδημαϊκό έτος 1997-98, 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του ν. 2083/92. 

Άρθρο 2 

Αντικείμενο - σκοπός 

Κύριος σκοπός του προγράμματος είναι να καλύψει την 
ανάγκη παροχής εξειδικευμένης γνώσης σχετικά με τη 
λειτουργία και εξέλιξη των διεθνών σχέσεων και της Ευ¬ 
ρωπαϊκής Ένωσης, καθώς και το ρόλο της Ελλάδας στη 
διαδικασία της Ευρωπαϊκής ολοκλήρωσης. Για το σκοπό 
αυτό, το πρόγραμμα επιδιώκεται να είναι προσαρμοσμέ¬ 
νο στις ανάγκες της ελληνικής οικονομίας και κοινωνίας, 
διατηρώντας ταυτόχρονα την ευρωπαϊκή θεώρηση, ανά¬ 
λογα με προγράμματα που προσφέρονται σε Πανεπιστή¬ 
μια άλλων ευρωπαϊκών χωρών. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στους εξής το¬ 
μείς: (1) Ευρωπαϊκή Οικονομία και Πολιτική και (2) Ευρω¬ 
παϊκή Πολιτική και Διπλωματία. Προς τον σκοπό αυτό έ¬ 
χουν καθιερωθεί δύο αντίστοιχες κατευθύνσεις μεταπτι^ 
χιακών σπουδών, ενώ είναι δυνατή καθιέρωση και άλλων 
σύμφωνα με τις ανάγκες της ελληνικής οικονομίας. 

β) Διδακτορικό Δίπλωμα 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι των τμημάτων: 

• Πολιτικής Επιστήμης 

• Οικονομικής Επιστήμης 

• Διεθνών και Ευρωπαϊκών Σπουδών 

• Νομικής Επιστήμης 

•Δημόσιας Διοίκησης 

• Ιστορίας και Φιλοσοφίας 

• Ιστορίας και Μεθοδολογίας των Επιστημών 

• Επικοινωνίας και ΜΜΕ 
•Περιφερειακής και Αστικής Ανάπτυξης 

• Εφαρμοσμένης Πληροφορικής 

και εφόσον τηρούνται οι λοιπές προϋποθέσεις και άλ¬ 
λων τμημάτων των Α. Ε. I της η μεδαπής ή αντιστοίχων τμη¬ 
μάτων της αλλοδαπής, καθώς και πτυχιούχοι Τμημάτων 
της Σχολής Στελεχών Επιχειρήσεων των Τ.Ε.Ι σύμφωνα 
με τις προϋποθέσεις του άρθρ. Ιθτου Ν. 2327/95. 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε τέσσερα (4) διδακτικά εξάμηνα και για το διδα¬ 
κτορικό δίπλωμα επί πλέοντρία (3) εξάμηνα τουλάχιστον. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Για το Μ.Δ.Ε 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή του κα- 
τάτο άρθρο 3 Μ.Δ.Ε. ορίζονται ως εξής: 

Α’Εξάμηνο 

Ευρωπαϊκό Θεσμικό Σύστημα. 

Ευρωπαϊκή Οικονομία. 

Ευρωπαϊκή Διπλωματία και Διαπραγμάτευση. 

Εισαγωγή στη Μεθοδολογία της Έρευνας. 

Β' Εξάμηνο 

Δίκαιο της Ευρωπαϊκής Ένωσης. 

Ευρωπαϊκή Ενοποίηση και Ελλάδα. 

Σχέσεις Ευρωπαϊκής Ένωσης με Κεντρική - Ανατολική 
Ευρώπη και Μεσόγειο. 

Γ’ Εξάμηνο (α' κατεύθυνση: Ευρωπαϊκή Οικονομία και 
Πολιτική) 

Η Διαρθρωτική και Αναπτυξιακή Πολιτική της Ε.Ε. και η 
Ελλάδα. 

Εσωτερική Αγορά και ΟΝΕ. 

Ευρωπαϊκή Δημόσια Πολιτική 
Ομοσπονδιακά Συστήματα 

Γ’ Εξάμηνο {β' κατεύθυνση: Ευρωπαϊκή Πολιτική και Δι¬ 
πλωματία) 

Σύγχρονη Διπλωματική Πρακτική 
Η Ευρωπαϊκή Ένωση στις Διεθνείς Σχέσεις. 

Σύγχρονα Θέματα Ευρωπαϊκής Οργάνωσης: Η Προ¬ 
στασία του Περιβάλλοντος στις Διεθνείς Σχέσεις ή άλλο 
ειδικό θέμα σύμφωνα με τις ανάγκες του Π.Μ.Σ. 

Δ' Εξάμηνο (και για τις δύο κατευθύνσεις) 

Συγγραφή Διπλωματικής Εργασίας. 

Εκτός των ανωτέρω προσφέρεται σε όλα τα εξάμηνα 
ως ελεύθερη επιλογή το εργαστήρι με τίτλο: Ή Ελλάδα 
στην Διαπραγμάτευση της Ευρωπαϊκής Ένωσης". 

Η Συντονιστική Επιτροπή του μεταπτυχιακού μπορεί να 
επιφέρει τροποποιήσεις στο παραπάνω πρόγραμμα με¬ 
ταπτυχιακών σπουδών, μετά από πρόταση της Συγκλή¬ 
του προς το ΥΠΕΠΘ. 

Από το ακαδημαϊκό έτος 1998-99 το προαιρετικό ως τώ¬ 


ρα μάθημα του Α’ Εξαμήνου "Εισαγωγή στη Μεθοδολο¬ 
γία της Έρευνας" μετατρέπεται σε υποχρεωτικό και διε¬ 
ξάγεται υπό την εποπτεία μέλους ΔΕΠ και με τη συμμετο¬ 
χή και συνεργασία κατόχων Μ.Δ.Ε., που συ νεχίζο υν σπο υ - 
δές για την απόκτηση διδακτορικού διπλώματος. 

Κάθε μάθημα ή σεμινάριο είναι διαρκείαςτριών ωρών ε- 
βδομαδιαίως τουλάχιστον. 

Οι διδακτικές μονάδες κάθε μαθήματος ή σεμιναρίου εί¬ 
ναι δέκα. 

Στο Δ’ εξάμηνο προβλέπεται η συγγραφή διπλωματικής 
εργασίας, στην Ελληνική γλώσσα, η οποία είναι προϋπό¬ 
θεση για την απόκτηση του Μ.Δ.Ε. και στην οποία αντι¬ 
στοιχούν 40 διδακτικές μονάδες. 

-Για το Διδακτορικό Δίπλωμα 

Μετά το Δ' Εξάμηνο και την απόκτηση του Μ.Δ.Ε., ο υ¬ 
ποψήφιος διδάκτωρ συμμετέχει σε ερευνητικές ομάδες 
εργασίας ανάλογα με το θέμα του και συνεισφέρει στο ό¬ 
λο ερευνητικό και διοικητικό έργο του Τομέα Διεθνών και 
Ευρωπαϊκών Σπουδών. 

Οι κάτοχοι Μ.Δ.Ε. που συνεχίζουν σπουδές για την από¬ 
κτηση διδακτορικού διπλώματος συνεργάζονται ειδικότε¬ 
ρα στη διεξαγωγή του μαθήματος, συμμετέχουν σε ειδικό 
σεμινάριο υποψηφίων διδακτόρων που οργανώνει το 
Π.Μ.Σ. όπου παρουσιάζουν την πορεία της εργασίας τους 
και παρακολουθούν επιστημονικές ημερίδες συναφείς 
προς το αντικείμενο της διδακτορικής εργασίας τους. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ α¬ 
νώτατο όριο σε 25. 

Άρθρο 8 
Προσωπικό 

Στην υλοποίηση ταυ Π.Μ.Σ. συμμετέχουν τα 12 μέλη 
Δ Ε.Π. του Τομέα Διεθνών και Ευρωπαϊκών Σπουδών. Ε¬ 
πιπλέον, προσκαλούνται κατά περίπτωση μέλη Δ.Ε.Π. άλ¬ 
λων Τομέων, Τμημάτων και Πανεπιστημίων του εσωτερι¬ 
κού και εξωτερικού ανάλογα με τις εκπαιδευτικές και ε¬ 
ρευνητικές ανάγκες. Τέλος, για την υλοποίηση του Π.Μ.Σ. 
και την διεκπεραίωση εξειδικευμένων δραστηριοτήτων 
και πακέτων εργασίας συμμετέχουν κατά περίπτωση ε¬ 
ξωτερικοί συνεργάτες σύμφωνα με την υποβληθείσα 
πρόταση για ένταξη του Π.Μ.Σ. στα μέτρα 3.2 και 3.3 του 
ΕΠΕΑΕΚ. 

Άρθρο 9 

Υλικοτεχνική Υποδομή 

Από την υποδομή του τμήματος θα χρησιμοποιηθούν τα 
εξής: 

(α) Ο 6ος όροφος και τμήμα του 7ομ (320 τ.μ. στον 6ο 
όρ. και 138 τ.μ. στον 7ο όρ.) στο κτήριο της οδού Ξενο- 
φώντος 4. Στους χώρους αυτούς υπάρχουν 4 αίθουσες 
σεμιναρίων, γραφείο για τη Γραμματείατου ΠΜΣ (με προ¬ 
θάλαμο), χώρος φωτοτυπικού μηχανήματος, αίθουσα δι¬ 
δασκόντων, 1 αίθουσα Η/Υ για εργαστήριο. 

(β) Η βιβλιοθήκη του Τμήματος ΠΕ & ΔΔ. Το υλικό της 
βιβλιοθήκης του Τμήματος είναι περίπου 10.000 τόμοι βι¬ 
βλίων, και 24 τίτλοι περιοδικών, τα οποία καλύπτουν τους 
επιμέρους τομείς των Κοινωνικών Επιστημών. 

Το υλικό της βιβλιοθήκης είναι αυτοματοποιημένο με το 
πρόγραμμα ΑΒΕΚΤ (υπάρχουν 5.000 αναγραφές βιβλίων 
και 3,000 αναγραφές άρθρων περιοδικών). 

Το κτίριο όπου στεγάζεται καλύπτει περίπου 300τ.μ. και 
2 ορόφους στην οδό Ιπποκράτους 35, στον 4ο και 5ο ό¬ 
ροφο. Η βιβλιοθήκη περιέχει ειδικό τμήμα για τις Ευρω¬ 
παϊκές και Διεθνείς σπουδές. 

Εκτός των παραπάνω θα απαιτηθούν μία σύγχρονη μο¬ 
νάδα άθείάορ ρυόΐίεΐιίης), φωτοαντιγραφική μονάδα, τη- 
λεομοιότυπο, ηλεκτρονικός σαρρωτής, εκτυπωτής κ.λπ. 

Άρθρο 10 

Διάρκεια λειτουργίας 

Το ΠΜΣ θα λειτουργήσει κατ’ αρχήν για δέκα (10) χρό¬ 
νια ακόμα. 

Άρθρο 11 

Κόστος λειτουργίας 

Από 1-1-1997 έως 31-12-1999 το κόστος λειτουργίας 
και υποδομής υπολογίζεται σε δρχ. 96 εκατομμύρια, θα 
καλυφθεί από το ΕΠΕΑΕΚ, και αναλύεται δε ως εξής: 

Ε1 = Αμοιβές για μέλη Δ.Ε.Π., εξωτ. συνεργάτες, διοι¬ 
κητικό προσωπικό, 

36.000.000 

Ε2 = Δαπάνες μετακινήσεων, 5.000.000 
Ε3 = Δαπάνες για αναλώσιμα και άλλες προμήθειες, 
7.000.000 

Ε4 = Δαπάνες υποτροφίας, 28.800.000 
Ε5 = Υλικατεχνική υποδομή, 14.400.000 
Ε6 = Γενικές Δαπάνες, 4.800.000 
Μετά το πέρας του ΕΠΕΑΕΚτο ετήσιο κόστος λειτουρ¬ 
γίας αναλύεται κατ' εκτίμηση ως εξής: 

Εΐ. Αμοιβές (μέλη Δ.Ε.Π., εξωτ. συνεργάτες, διοικητικό 
προσωπικό), 30 εκ. 

(πηγές: Πανεπιστήμιο Αθηνών, δίδακτρα) 

Ε2. Δαπάνες μετακινήσεων φοιτητών και μελώνΔ.Ε.Π., 
6εκ. (πηγές: Επιτροπή Ε.Ε., Ευρωπαϊκό Κοινοβούλιο, Πα¬ 
νεπιστήμιο Αθηνών, άλλες) 

Ε3. Δαπάνες για αναλώσιμα και άλλες προμήθειες, 2,5 
εκ. (Πανεπιστήμιο Αθηνών) 

Ε4. Δαπάνες υποτροφιών, 10 εκ. (ανάθεση ερευνών α¬ 
πό τρίτους, δημόσιους 
και ιδιωτικούς φορείς). 

Ε5. Υλικοτεχνική υποδομή περίπου 2 εκ. ετησίως. 

Ε6. Γενικές δαπάνες, 8 εκ. (Πηγή: δίδακτρα) 

Άρθρο 12 

Μεταβατικές διατάξεις 

Μέχρι να εκδοθεί ο κανονισμός Μεταπτυχιακών Σπου- 
δώντα σχετικά θέματα θα ρυθμίζονται από τη συντονιστι¬ 
κή επιτροπή του Π.Μ.Σ. (άρθρ. 12, παρ. 1, εδ. δ’, Ν. 
2083/92). 

Ρυθμίσεις που αναφέρανται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. έχει καθορι- 
σθεί, με απόφαση της Συγκλήτου Ειδ. Σύνθεσης, ύστερα 
από εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ.Φ 21/824 (3) 

Σύσταση Β Τοπικής Διοικητικής Επιτροπής στο Περιφε¬ 
ρειακό Υποκ/μα ΙΚΑ Καλαμάτας 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 7του Ν. 1654/86 (ΦΕΚ 177/86). 

2. Το άρθρο 4παρ. 5του Ν. 2026/92 (Α43). 

3. Το άρθρο 1 του Ν. 2469/97 (38 Α). 

4. Το γεγονός ότι απάτην απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ/τος 372/95 (201 Α) Μεταφορά 
της Γενικής Γραμματείας Κοινών. Ασφαλίσεων στο Υ¬ 
πουργείο Εργασίας. 

6. Το Γ24/15/29.4,98 έγγραφο της Διοίκησης του IΚΑ με 
το οποίο μας διαβίβασε την 127/17/23.4.98 απόφαση του 
Δ.Σ. του, αποφασίζουμε: 

Συνιστάται δεύτερη Τοπική Διοικητική Επιτροπή (Β 
Τ.Δ.Ε.) στο Περιφερειακό Υποκ/μα ΙΚΑ Καλαμάτας. 

Ο χρόνος λειτουργίας της Επιτροπής αστής, ορίζεται 
για τρία (3) χρόνια από την έκδοση της απόφασης διορι¬ 
σμού των μελό)ν της. 

Η συγκρότηση και ο διορισμός των μελών της παραπά¬ 
νω Επιτροπής καθορίζεται από τις διατάξεις του άρθρου 
13 του Ν. 825/78 (ΦΕΚ 189/Α/78), όπως συμπληρώθηκαν 
και τροποποιήθηκαν μεταγενέστερα. 

Για τον τρόπο λειτουργίας της και τα λοιπά θέματα ι¬ 
σχύουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1998 

Ο ΥΠΟΥΡΓΟΣ 

Μ. ΠΑΠΑΪΩΑΝΝΟΥ 

-Φ- 

Αριθ. Δ4α/οικ. 3770 (4) 

Καθορισμός εξόδων Κηδείας των δημοσία δαπάνη κη- 
δευομένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 409/76 άρθρο 1 παρ. 3 «Περί καθορισμού κα¬ 
τηγοριών προσώπων δυναμένων να κηδευθώσι δημοσία 
δαπάνη» (ΦΕΚ209/Α/1976). 

β. Την αριθμ. ΔΥ5α/οικ. 5803/11.6.97 Κοινή Υπουργική 
Απόφαση (ΦΕΚ 525/Β/25.6.97} «Καθορισμός εξόδων κη¬ 
δείας των δημοσία δαπάνη κηδευομένων». 

γ. Την αριθμ. 7.10.92 εγκυκλ. της Γραμματείας του Υ¬ 
πουργικού Συμβουλίου. 

2. Την αριθμ. 1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «περί ανάθε¬ 
σης αρμοδιοτήτων στους Υφυπουργούς Οικονομικών». 

3. Την αριθμ. ΔΙΔΚ/Φ1/20199/5.9.97 (ΦΕΚ 801/Β/5.9.97) 
απόφαση του Πρωθυπουργού και Υπουργού ΕΣΔΔΑ «Α¬ 
νάθεση αρμοδιοτήτων.... στου ς Υφυπο υ ρ γο ύς» όπως σ υ - 
μπληρώθηκε με την αρ. ΔΙΔΚ'Φ1/23470/20.10.97 απόφα¬ 
ση του Πρωθυπουργού και Υπουργού ΕΣΔΔΑ (ΦΕΚ 
1924Α). 

4. Το γεγονός ότι, από την παρούσα απόφαση πρόκα 
λείται δαπάνη σε βάρος του Κρατικού Προϋπολογισμού 

για το οικονομικό έτος 1998, το ύψος της οποίας δεν μπο¬ 
ρεί να προσδιορισθεί, αποφασίζουμε: 

1. Καθορίζουμε για το έτος 1998 το ανώτερο ύψος των 
εξόδων κηδείας που θα χορηγείται για αποθνήσκοντα ά¬ 
τομα, εμπίπτοντα στις κατηγορίες που ορίζονται οτο άρ¬ 
θρο 1 παρ. 1 του Ν. 409/76 ως ακολούθως: 

α. Α' Κατηγορία: Μέχρι του ποσού των 550.000 δρχ. 
Κατ' εξαίρεση των έξοδα Κηδείας των κηδευομένων δη¬ 
μοσία δαπάνη Πρωθυπουργών Κοινοβουλευτικών Κυβερ¬ 
νήσεων και Προέδρων Βουλής, καθώς και των ατόμων 
που κηδεύονται με τιμές Πρωθυπουργού, ορίζονται μέχρι 
του ποσού των πραγματικών εξόδων και πάντως όχι πάνω 
από δρχ. 2.200.000. 

β.Β' Κατηγορία του ποσού των 440.000 δρχ. 
γ.Γ' Κατηγορία του ποσού των 330.000 δρχ. 
δ.Δ' Κατηγορία του ποσού των 275.000 δρχ. 

2. Για τα άτομα των πιο πάνω κατηγοριών που πεθαί¬ 
νουν στο εξωτερικό και μεταφέρονται στην Ελλάδα και α¬ 
ντίστροφα, χορηγείται πέρα από τα έξοδα της κηδείας 
της προηγούμενης παραγράφου και ποσό μέχρι 200.000 
δρχ. για την αντιμετώπιση εξόδων κατασκευής ειδικού 
φερέτρου ταρίχευσης και μεταφοράς σωρού. 

3. Η Κοινή Απόφαση 1273/8.12.86 (ΦΕΚ 856/1986) που 
καθορίζει τα δικαιολογητικά εξόδων κηδείας εξακολου¬ 
θεί να ισχύει. 

4. Η παρούσα ισχύει από τη δημοσίευση στην Εφημερί¬ 
δα της Κυβέρνησης και μέχρι εκδόσεως νεωτέρας, κατά 
το επόμενο έτος. 

Κάθε όμοια προηγούμενη απόφαση παύει να ισχύει, 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Μαρτίου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΙ !Σ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ/ΝΟΣ ΓΕΙΤΟΝΑΣ 
-*- 

Αριθ. Γ2β/1687 ( 5 ) 

Μεταβίβαση του Κρατικού Παιδικού Σταθμού Πενταλό- 
φου Ν. Θεσ/νίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν, 2218/94 (ΦΕΚ 


90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α) «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις του άρθρου 27 του Ν 2081/92 (ΦΕΚ 
154/Α) όπου προστέθηκε το άρθρο 29Α του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και ό¬ 
πως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α") και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Τις διατάξεις του Π.Δ. 138/1992 (ΦΕΚ68/Α') «Οργανι¬ 
σμός του Υπουργείου Υγείας, Πρόνοιας και ΚοινωνικώνΑ- 
σφαλίσεων» όπως τροποποιήθηκε και συμπληρώθηκε με¬ 
ταγενέστερα. 

5. Την με αριθ. ΔΥ3α/οικ. 878/96 (ΦΕΚ 924/6) απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Εμ. Σκουλάκη και Θεόδωρο Κοτσώνη. 

6. Την με αριθ. ΔΙΔΚ/Φ. 1/20199/5.9.97 (ΦΕΚ 801/Β ) κοι¬ 
νή απόφαση του Πρωθυπουργού καιτου Υπουργού Εσω¬ 
τερικών, Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων Υπουργού Εσωτερικών, Δημόσιας Διοί¬ 
κησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

7. Την με αριθ. 22/20.3.98 απόφαση του Δημοτικού ή 
Κοινοτικού Συμβουλίου της Κοινότητας Πενταλόφου Ν 
Θεσσαλονίκης, αποφασίζουμε: 

Μεταβιβάζουμε στην: 

- Κοινότητα Πενταλόφου Ν. Θεσ/νίκης 
Τον Κρατικό Παιδικό Σταθμό Πενταλόφου (Β.Δ. 261/69 
ΦΕΚ 76/30.4.69 Α’) που λειτουργεί με τις διατάξεις του 
Α.Ν. 2.11.85 (ΦΕΚ527Α'), 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου1998 

Ο! ΥΦΥΠΟΥΡΓΟΙ 
ΕΣΩΤΕΡΙΚΟΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΙ !Σ ΥΓΕΙΑΣ £ ΠΡΟΝΟΙΑΣ 

Λ. ΠΑΠΑΔΗΜΑΣ Θ. ΚΟΤΣΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. · Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ. Ε. Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ, - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ,Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 ·> 

30.000 » 

15.000 » 

5.000 » 

10.000 » 

3.000 »■ 

10,000 » 

250.000 » 

3.000 δρχ. 

3.500 ». 

750 »» 

3.500 .» 

1.500 »· 

750 .· 

250 » 

500 » 

150 ·> 

500 .. 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 ·. 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















